# L'editor de les adreces d'interès

&Pamela.Roberts;
&traductor.Antoni.Bella;
4 de novembre de 2016
Aplicacions 16.12
adreces d'interès
editor

En moltes aplicacions (&pex;, el &konqueror;, &konsole;, &konversation;), l'opció Adreces d'interès Edita les adreces d'interès obre l'Editor de les adreces d'interès.

També podeu llançar l'editor com a aplicació independent per a editar les adreces d'interès del navegador.

L'editor mostra una vista en arbre de les vostres adreces d'interès i subcarpetes d'adreces d'interès. Com és habitual en les vistes en arbre en el &kde;, les subcarpetes es mostren amb una petita fletxa > a l'esquerra del nom de la carpeta; fent clic esquerre a sobre seu, es desplegarà la vista per a mostrar els continguts d'aquesta subcarpeta i la fletxa > canviarà a v; fent clic esquerre a sobre del signe v la vista de la subcarpeta es plegarà.

Per a seleccionar un element en la llista podeu fer clic esquerre a sobre seu, o podeu navegar a través de la llista emprant les tecles de cursor Fletxa amunt i Fletxa avall per a moure-us-hi, la Fletxa dreta desplegarà una subcarpeta i la Fletxa esquerra la plegarà.

Podeu moure un element d'un lloc a l'altre en la llista, usant el normal arrossega i deixa anar, o els mètodes Retalla i Enganxa. L'ordre en el qual apareixen els elements en l'Editor d'adreces d'interès és l'ordre en el qual apareixeran en la llista desplegable Adreces d'interès. L'opció Carpeta Insereix separador pot usar-se per a inserir línies separadores en les entrades de la llista a on les desitgeu.

Es pot crear una nova subcarpeta en el lloc seleccionat de la llista emprant l'opció Carpeta nova... en el menú Carpeta o des del menú desplegable que obtindreu amb el clic dret a sobre d'un element, en la part principal de la finestra, o amb la drecera de teclat &Ctrl;N.

Per a canviar el nom d'una adreça d'interès o carpeta seleccioneu-lo/-la i premeu F2 o escolliu Reanomena des del menú Edita o des del menú emergent que apareixerà quan feu clic dret a sobre de l'element. De manera similar podeu editar l'&URL; prement F3 o escollint l'element de menú Canvia la ubicació.

L'Editor d'adreces d'interès permet importar adreces d'interès des d'un ampli ventall d'altres navegadors a la llista adreces d'interès del &konqueror;, situant-los en una nova carpeta o substituint totes les adreces d'interès actuals. Per a fer-ho seleccioneu Importa des del menú Fitxer. L'opció Fitxer Exporta es pot usar per a exportar les adreces d'interès del &konqueror; cap al navegador Mozilla.

Per a seleccionar quina subcarpeta d'adreces d'interès s'usarà per a mantenir els elements de la barra d'eines d'adreces d'interès, seleccioneu la subcarpeta i aleshores escolliu Estableix com a carpeta de barra d'eines des del menú Carpeta.

Si esteu netejant les vostres adreces d'interès i heu oblidat el que contenia una certa pàgina web, la podeu obrir amb facilitat des de l'Editor d'adreces d'interès amb el &BDR; prement sobre un element i seleccionant Obre en el Konqueror des del menú emergent. Si tan sols desitgeu comprovar que l'&URL; encara és vàlid, escolliu Comprova l'estat.

Tots els canvis seran desats automàticament en cas de tancar L'Editor de les adreces d'interès.

Traductor/Revisor de la documentació: &credits.Antoni.Bella;

&underFDL; &underGPL;